title: 2009/481/ES: Sklep Sveta z dne 6. aprila 2009 o podpisu Sporazuma med Evropsko skupnostjo in Zvezo Bahami o odpravi vizumov za kratkoročno bivanje in o njegovi začasni uporabi

text:
               30.6.2009

               SL

               Uradni list Evropske unije

               L 169/23

         SKLEP SVETA
   z dne 6. aprila 2009
   o podpisu Sporazuma med Evropsko skupnostjo in Zvezo Bahami o odpravi vizumov za kratkoročno bivanje in o njegovi začasni uporabi
   (2009/481/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti točke (2)(b)(i) člena 62 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Uredba Sveta (ES) št. 1932/2006 (1) je spremenila Uredbo (ES) št. 539/2001 (2), ki določa seznam tretjih držav, katerih državljani morajo pri prehodu zunanjih meja Evropske unije imeti vizume (negativni seznam), in držav, katerih državljani so oproščeni te zahteve (pozitivni seznam), s tem da med drugim prenaša Zvezo Bahami (v nadaljnjem besedilu „Bahami“) z negativnega na pozitivni seznam. Nadalje Uredba (ES) št. 1932/2006 določa, da se izvzetje iz vizumske obveznosti začne uporabljati šele od začetka veljavnosti sporazuma o izvzetju iz vizumske obveznosti med Evropsko skupnostjo in Bahami.

               (2)

               Svet je s Sklepom z dne 5. junija 2008 pooblastil Komisijo za pogajanja o Sporazumu med Evropsko skupnostjo in Bahami o odpravi vizumov za kratkoročno bivanje.

               (3)

               Pogajanja o Sporazumu so se začela 4. julija 2008 in zaključila 16. oktobra 2008.

               (4)

               Sporazum, parafiran v Bruslju 19. novembra 2008, bi bilo treba podpisati, priložene izjave pa odobriti. Sporazum bi bilo treba začasno uporabljati do zaključka postopkov, potrebnih za njegovo sklenitev.

               (5)

               V skladu s členoma 1 in 2 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o ustanovitvi Evropske skupnosti, in brez poseganja v člen 4 navedenega protokola, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SKLENIL:
   Člen 1
   Podpis Sporazuma med Evropsko skupnostjo in Bahami o odpravi vizumov za kratkoročno bivanje (v nadaljnjem besedilu „Sporazum“) se odobri v imenu Skupnosti, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Izjave, priložene temu sklepu, se odobrijo v imenu Skupnosti.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti s pridržkom njegove sklenitve.
   Člen 4
   Sporazum se začasno uporablja od njegovega podpisa (3) do zaključka postopkov, potrebnih za njegovo sklenitev.

      V Luxembourgu, 6. aprila 2009

            Za Svet

            Predsednik

         J. POSPÍŠIL

      (1)  UL L 405, 30.12.2006, str. 23.

      (2)  UL L 81, 21.3.2001, str. 1.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SKUPNA IZJAVA GLEDE ISLANDIJE, NORVEŠKE, ŠVICE IN LIHTENŠTAJNA
   Pogodbenici sta seznanjeni s tesnimi odnosi med Evropsko skupnostjo ter Islandijo, Norveško, Švico in Lihtenštajnom, zlasti na podlagi sporazumov z dne 18. maja 1999 in 26. oktobra 2004 o pridružitvi teh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Islandije, Norveške, Švice in Lihtenštajna na eni strani ter organi Bahamov na drugi brez odloga sklenejo dvostranske sporazume o odpravi vizumov za kratkoročno bivanje, pod podobnimi pogoji kot veljajo v tem sporazumu.
   SKUPNA IZJAVA O RAZLAGI KATEGORIJE OSEB, KI POTUJEJO Z NAMENOM OPRAVLJANJA PLAČANEGA DELA, IZ ČLENA 3(2) TEGA SPORAZUMA
   V želji, da se zagotovi enotna razlaga, se pogodbenici strinjata, da v tem sporazumu kategorija oseb, ki potujejo z namenom opravljanja plačanega dela, zajema osebe, ki vstopajo v državo z namenom opravljanja pridobitne/plačane dejavnosti na ozemlju druge pogodbenice kot zaposlene osebe ali ponudniki storitev.
   Ta kategorija ne zajema:

               —

               poslovnežev, tj. oseb, ki potujejo s poslovnimi nameni (ne da bi bile zaposlene v drugi državi pogodbenici),

               —

               športnikov in umetnikov, ki priložnostno opravljajo svojo dejavnost,

               —

               novinarjev, poslanih s strani medijev iz držav, v katerih bivajo, in

               —

               udeležencev usposabljanj znotraj podjetij.

         Izvajanje te izjave nadzoruje Skupni odbor v okviru svoje pristojnosti iz člena 6 tega sporazuma, ki lahko predlaga spremembe, kadar – na podlagi izkušenj pogodbenic – oceni, da je to potrebno.
   SKUPNA IZJAVA O RAZLAGI TRIMESEČNEGA OBDOBJA ZNOTRAJ OBDOBJA ŠESTIH MESECEV OD DNE PRVEGA VSTOPA, KOT GA DOLOČA ČLEN 4 TEGA SPORAZUMA
   Pogodbenici se strinjata, da obdobje največ treh mesecev znotraj šestmesečnega obdobja od dne prvega vstopa na ozemlje Bahamov ali schengensko območje, kot ga navaja člen 4 tega sporazuma, lahko pomeni ali neprekinjen obisk ali več zaporednih obiskov, katerih skupno trajanje ne presega treh mesecev v nobenem šestmesečnem obdobju.
   SKUPNA IZJAVA O OBVESTITVI DRŽAVLJANOV O SPORAZUMU O ODPRAVI VIZUMOV
   Ob upoštevanju pomembnosti, ki jo ima preglednost za državljane Evropske unije in Bahamov, se pogodbenici zavezujeta k neomejenemu razširjanju informacij v zvezi z vsebino in posledicami sporazuma o odpravi vizumov ter sorodnimi zadevami, kot so na primer pogoji za vstop.
    ---documentbreak---

               30.6.2009

               SL

               Uradni list Evropske unije

               L 169/24

         SPORAZUM
   med Evropsko skupnostjo in Zvezo Bahami o odpravi vizumov za kratkoročno bivanje
   EVROPSKA SKUPNOST, v nadaljnjem besedilu „Skupnost“,
   in
   ZVEZA BAHAMI, v nadaljnjem besedilu „Bahami“,
   v nadaljnjem besedilu „pogodbenici“, STA SE –
   Z NAMENOM še naprej razvijati prijateljske odnose med pogodbenicama in z željo po olajšanju potovanja z zagotovitvijo vstopa brez vizumov ter kratkoročnega bivanja za svoje državljane;
   OB UPOŠTEVANJU Uredbe Sveta (ES) št. 1932/2006 z dne 21. decembra 2006, ki spreminja Uredbo (ES) št. 539/2001, ki določa seznam tretjih držav, katerih državljani morajo pri prehodu zunanjih meja imeti vizum, in držav, katerih državljani so oproščeni te zahteve (1), s tem da med drugim prenaša šest tretjih držav, vključno z Bahami, na seznam tretjih držav, katerih državljani so oproščeni vizumske obveznosti za kratkoročno bivanje v državah članicah Evropske unije (EU);
   OB UPOŠTEVANJU, da člen 2 Uredbe (ES) št. 1932/2006 določa, da se za teh šest držav izvzetje iz vizumske obveznosti začne uporabljati šele z dnem, ko začne veljati sporazum o odpravi vizumov, ki ga skleneta Evropska skupnost in zadevna država;
   OB SPOZNANJU, da so državljani več držav članic oproščeni vizumske obveznosti, kadar potujejo na Bahame za obdobje, ki ne presega 3 ali 8 mesecev, medtem ko se za državljane drugih držav članic še vedno zahteva vizum;
   Z ŽELJO po zaščiti načela enakovrednega obravnavanja vseh državljanov EU;
   OB UPOŠTEVANJU, da osebe, ki potujejo z namenom opravljanja plačanega dela med svojim kratkoročnim bivanjem, niso zajete v tem sporazumu in se zaradi tega za to kategorijo oseb v zvezi z vizumsko obveznostjo ali njenim izvzetjem in dostopom do zaposlitve še naprej uporabljajo ustrezna pravila prava Skupnosti in nacionalnega prava držav članic ter nacionalnega prava Bahamov;
   OB UPOŠTEVANJU Protokola o stališču Združenega kraljestva in Irske ter Protokola o vključitvi schengenskega pravnega reda v okvir Evropske unije, ki sta priložena Pogodbi o Evropski uniji in Pogodbi o ustanovitvi Evropske skupnosti, ter s potrditvijo, da se določbe tega sporazuma ne uporabljajo za Združeno kraljestvo in Irsko –
   DOGOVORILI:
   Člen 1
   Predmet
   Ta sporazum omogoča državljanom Evropske unije in Bahamov potovanje brez vizumov na ozemlje druge pogodbenice za največ tri mesece v obdobju šestih mesecev.
   Člen 2
   Opredelitve pojmov
   V tem sporazumu:

               (a)

               „država članica“ pomeni katero koli državo članico Evropske unije z izjemo Združenega kraljestva in Irske;

               (b)

               „državljan Evropske unije“ pomeni državljana države članice, kot je opredeljena v točki (a);

               (c)

               „državljan Bahamov“ pomeni vsako osebo, ki ima državljanstvo Bahamov;

               (d)

               „schengensko območje“ pomeni območje brez notranjih meja, ki zajema ozemlja držav članic, kot so opredeljene v točki (a), ki v celoti izvajajo schengenski pravni red.

         Člen 3
   Področje uporabe
   1.   Državljani Evropske unije, imetniki veljavnega običajnega, diplomatskega ali službenega/uradnega potnega lista ene od držav članic, lahko brez vizuma vstopijo na ozemlje Bahamov ter tam bivajo za obdobje, kot je opredeljeno v členu 4(1).
   Državljani Bahamov, imetniki veljavnega običajnega, diplomatskega ali službenega/uradnega potnega lista Bahamov, lahko brez vizuma vstopijo na ozemlje držav članic ter tam bivajo za obdobje, kot je opredeljeno v členu 4(2).
   2.   Odstavek 1 ne velja za osebe, ki potujejo z namenom opravljanja plačanega dela.
   Vsaka država članica posebej lahko za to kategorijo oseb uvede vizumsko obveznost za državljane Bahamov, ali pa jo odpravi, v skladu s členom 4(3) Uredbe (ES) št. 539/2001.
   Bahami se za to kategorijo oseb lahko odločijo za vizumsko obveznost ali njeno odpravo za državljane vsake države članice posebej v skladu s svojim nacionalnim pravom.
   3.   Odprava vizumov, ki jo uvaja ta sporazum, se uporablja brez poseganja v zakonodajo pogodbenic v zvezi s pogoji za vstop in kratkoročno bivanje. Države članice in Bahami si pridržujejo pravico do zavrnitve vstopa na svoje ozemlje in kratkoročnega bivanja na njem, če en ali več od navedenih pogojev ni izpolnjen.
   4.   Odprava vizumov velja neodvisno od načina prevoza, s katerim se prečkajo meje pogodbenic.
   5.   Zadeve, ki jih ta sporazum ne zajema, se presojajo po pravu Skupnosti, nacionalnem pravu držav članic ali nacionalnem pravu Bahamov.
   Člen 4
   Trajanje bivanja
   1.   Državljani Evropske unije lahko bivajo na ozemlju Bahamov največ tri mesece v obdobju šestih mesecev od dne prvega vstopa na ozemlje te države.
   2.   Državljani Bahamov lahko bivajo na schengenskem območju največ tri mesece v obdobju šestih mesecev od dne prvega vstopa na ozemlje katere koli države članice, ki v celoti izvaja schengenski pravni red. To trimesečno obdobje znotraj obdobja šestih mesecev se šteje neodvisno od kakršnega koli bivanja v državi članici, ki schengenskega pravnega reda še ne izvaja v celoti.
   Državljani Bahamov lahko bivajo največ tri mesece v obdobju šestih mesecev od dne prvega vstopa na ozemlje vsake izmed držav članic, ki schengenskega pravnega reda še ne izvajajo v celoti, neodvisno od časa bivanja na schengenskem območju.
   3.   Sporazum ne posega v možnost podaljšanja obdobja bivanja na več kot tri mesece, ki jo imajo Bahami in države članice v skladu z nacionalnim pravom in pravom Skupnosti.
   Člen 5
   Območje uporabe
   1.   Kar zadeva Francosko republiko, se določbe tega sporazuma uporabljajo samo za evropska ozemlja Francoske republike.
   2.   Kar zadeva Kraljevino Nizozemsko, se določbe tega sporazuma uporabljajo samo za evropska ozemlja Kraljevine Nizozemske.
   Člen 6
   Skupni odbor za upravljanje Sporazuma
   1.   Pogodbenici ustanovita Skupni odbor strokovnjakov (v nadaljnjem besedilu „Odbor“), ki ga sestavljajo predstavniki Evropske skupnosti in predstavniki Bahamov. Skupnost zastopa Evropska komisija.
   2.   Naloge Odbora so med drugim:

               (a)

               spremljanje izvajanja tega sporazuma;

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestane po potrebi na zahtevo ene od pogodbenic.
   4.   Odbor sprejme svoj poslovnik.
   Člen 7
   Razmerje med tem sporazumom in obstoječimi dvostranskimi sporazumi o odpravi vizumov med državami članicami in Bahami
   Ta sporazum ima prednost pred določbami katerih koli dvostranskih sporazumov ali dogovorov, sklenjenih med posameznimi državami članicami in Bahami, v primeru, da njihove določbe urejajo zadeve, ki spadajo v področje uporabe tega sporazuma.
   Člen 8
   Končne določbe
   1.   Pogodbenici ratificirata ali odobrita ta sporazum v skladu s svojimi notranjimi postopki, Sporazum pa začne veljati prvi dan drugega meseca po dnevu, ko se pogodbenici uradno obvestita o zaključku zgoraj navedenih postopkov.
   2.   Ta sporazum se sklene za nedoločen čas, razen če je odpovedan v skladu z odstavkom 5.
   3.   Ta sporazum se lahko spremeni s pisnim sporazumom obeh pogodbenic. Spremembe začnejo veljati z dnem, ko se pogodbenici medsebojno obvestita, da so zaključeni notranji postopki, potrebni v ta namen.
   4.   Vsaka pogodbenica lahko začasno preneha izvajati celotni Sporazum ali njegov del, zlasti iz razlogov javnega reda, zaščite nacionalne varnosti ali varstva javnega zdravja, nezakonitega priseljevanja ali ponovne uvedbe vizumske obveznosti katere koli pogodbenice. Pogodbenica o odločitvi o začasnem prenehanju izvajanja uradno obvesti drugo pogodbenico najpozneje 2 meseca pred začetkom veljavnosti odločitve. Pogodbenica, ki je začasno prenehala izvajati ta sporazum, nemudoma obvesti drugo pogodbenico, ko razlogi za začasno prenehanje izvajanja ne obstajajo več.
   5.   Vsaka pogodbenica lahko ta sporazum odpove s pisnim obvestilom drugi pogodbenici. Ta sporazum preneha veljati 90 dni po datumu takega uradnega obvestila.
   6.   Bahami lahko ta sporazum začasno prenehajo izvajati ali ga odpovejo samo z veljavnostjo za vse države članice skupaj.
   7.   Skupnost lahko ta sporazum začasno preneha izvajati ali ga odpove samo z veljavnostjo za vse svoje države članice skupaj.

      Bruslju, dne 28. maja 2009, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Бахамската общност
         Por la Commonwealth de Las Bahamas
         Za Bahamské společenství
         For Commonwealth of The Bahamas
         Für das Commonwealth der Bahamas
         Bahama Ühenduse nimel
         Για την Κοινοπολιτεία των Νήσων Μπαχάμες
         For the Commonwealth of The Bahamas
         Pour le Commonwealth des Bahamas
         Per il Commonwealth delle Bahamas
         Bahamu Salu Sadraudzības vārdā
         Bahamų Sandraugos vardu
         A Bahamai Közösség részéről
         Għall-Commonwealth tal-Bahamas
         Voor het Gemenebest van de Bahama’s
         W imieniu Wspólnoty Bahamów
         Pela Comunidade das Baamas
         Pentru Uniunea Bahamas
         Za Bahamské spoločenstvo
         Za Zvezo Bahami
         Bahaman liittovaltion puolesta
         För Samväldet Bahamas

      (1)  UL L 405, 30.12.2006, str. 23.


title: 2009/228/ES: Sklep Evropskega parlamenta z dne 22. aprila 2008 o zaključku poslovnih knjig Evropske agencije za varnost omrežij in informacij (ENISA) za proračunsko leto 2006

text:
               31.3.2009

               SL

               Uradni list Evropske unije

               L 88/225

      SKLEP EVROPSKEGA PARLAMENTA

   z dne 22. aprila 2008
   o zaključku poslovnih knjig Evropske agencije za varnost omrežij in informacij (ENISA) za proračunsko leto 2006
   (2009/228/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost omrežij in informacij za proračunsko leto 2006 (1),
   ob upoštevanju poročila Računskega sodišča o zaključnem letnem računu Evropske agencije za varnost omrežij in informacij za proračunsko leto 2006, z odgovori Agencije (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4) ter zlasti člena 17 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0119/2008),

               1.

               ugotavlja, da je zaključni letni račun Evropske agencije za varnost omrežij in informacij tak kot v prilogi k poročilu Računskega sodišča;

               2.

               odobri zaključek poslovnih knjig Evropske agencije za varnost omrežij in informacij za proračunsko leto 2006;

               3.

               naroči svojemu predsedniku, naj ta sklep posreduje direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 23.

      (2)  UL C 309, 19.12.2007, str. 1.

      (3)  UL L 248, 16.9.2002, str. 1.

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.


title: Sklep Komisije z dne 14. januarja 2016 o imenovanju štirih članov Evropskega svetovalnega odbora za statistiko

text:
               15.1.2016

               SL

               Uradni list Evropske unije

               C 12/2

         SKLEP KOMISIJE
   z dne 14. januarja 2016
   o imenovanju štirih članov Evropskega svetovalnega odbora za statistiko
   (2016/C 12/02)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa št. 234/2008/ES Evropskega parlamenta in Sveta z dne 11. marca 2008 o ustanovitvi Evropskega svetovalnega odbora za statistiko in razveljavitvi Sklepa Sveta 91/116/EGS (1) ter zlasti člena 4(1)(a) Sklepa,
   ob upoštevanju naslednjega:

               (1)

               Evropski svetovalni odbor za statistiko (ESAC) ima 24 članov.

               (2)

               V skladu s členom 4(1)(a) Sklepa št. 234/2008/ES bi morala Komisija imenovati 12 članov.

               (3)

               Države članice so Komisiji predložile seznam visoko usposobljenih kandidatov na področju statistike.

               (4)

               Komisija je s Sklepom Komisije št. 2014/C 138/02 (2) imenovala osem članov ESAC in sestavila rezervni seznam, ki se uporabi v primeru odstopa ali nepričakovane nerazpoložljivosti imenovanega člana.

               (5)

               Komisija bi morala po posvetovanju z Evropskim parlamentom in Svetom imenovati preostale štiri člane.

               (6)

               Pri imenovanju teh štirih članov si Komisija prizadeva zagotoviti, da bodo enakovredno zastopali uporabnike, anketirance in druge deležnike v evropski statistiki.

               (7)

               Komisija bi morala posodobiti rezervni seznam, ki se uporabi v primeru odstopa ali nepričakovane nerazpoložljivosti imenovanih članov –

         SPREJELA NASLEDNJI SKLEP:
   Člen 1
   Naslednje osebe se imenujejo za člane Evropskega svetovalnega odbora za statistiko za obdobje petih let, ki se začne 1. januarja 2016:

               Ariane KÖNIG,

               David HAND,

               Biruta SLOKA,

               Claudiu HERTELIU.

         Člen 2
   Naslednje osebe se uvrstijo na rezervni seznam:

               Ian Philip CASSAR,

               Marcel RÉMON,

               Eskil WADENSJÖ,

               Jan FISCHER.

         Člen 3
   Ta sklep začne veljati dan po objavi v Uradnem listu Evropske unije.

      V Bruslju, 14. januarja 2016

            Za Komisijo

         Marianne THYSSEN

            Članica Komisije

      (1)  UL L 73, 15.3.2008, str. 13.

      (2)  Sklep Komisije 2014/C 138/02 z dne 5. maja 2014 o imenovanju osmih članov Evropskega svetovalnega odbora za statistiko (UL C 138, 8.5.2014, str. 2).


title: 2006/979/SZVP Sklep Političnega in varnostnega odbora EUPM/1/2006 z dne 5. decembra 2006 o podaljšanju mandata vodje misije/policijskega komisarja Policijske misije Evropske unije (EUPM) v Bosni in Hercegovini (BiH)

text:
               21.12.2006

               SL

               Uradni list Evropske unije

               L 365/87

      SKLEP POLITIČNEGA IN VARNOSTNEGA ODBORA EUPM/1/2006
   z dne 5. decembra 2006
   o podaljšanju mandata vodje misije/policijskega komisarja Policijske misije Evropske unije (EUPM) v Bosni in Hercegovini (BiH)
   (2006/979/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2005/824/SZVP z dne 24. novembra 2005 o Policijski misiji Evropske unije (EUPM) v Bosni in Hercegovini (BiH) (1) in zlasti člena 9(1) Skupnega ukrepa,
   ob upoštevanju naslednjega:

               (1)

               V členu 9(1) Skupnega ukrepa 2005/824/SZVP je določeno, da Svet pooblasti Politični in varnostni odbor za sprejemanje ustreznih odločitev v skladu s členom 25 Pogodbe, vključno z odločitvijo, da imenuje vodjo misije/policijskega komisarja.

               (2)

               Politični in varnostni odbor je 25. novembra 2005 sprejel sklep EUPM/2/2005 o imenovanju brigadnega generala Vincenzo COPPOLE za vodjo Policijske misije Evropske unije (EUPM) v Bosni in Hercegovini (2)

               (3)

               Ta sklep preneha veljati 31. decembra 2006.

               (4)

               Generalni sekretar/visoki predstavnik je predlagal, da se brigadnemu generalu Vincenzu COPPOLI podaljša mandat vodje Policijske misije Evropske unije (EUPM) v Bosni in Hercegovini za obdobje trajanja misije.

               (5)

               Mandat vodje Policijske misije Evropske unije (EUPM) v Bosni in Hercegovini bi bilo treba zato podaljšati do 31. decembra 2007 –

         SKLENIL:
   Člen 1
   Mandat brigadnega generala Vincenzo COPPOLE kot vodje misije/policijskega komisarja Policijske misije Evropske unije (EUPM) v Bosni in Hercegovini (BiH) se podaljša do 31. decembra 2007.
   Člen 2
   Ta sklep začne učinkovati na dan sprejetja.
   Uporablja se do 31. decembra 2007.

      V Bruslju, 5. decembra 2006

            Za Politični in varnostni odbor

            Predsednik

         T. TANNER

      (1)  UL L 307, 25.11.2005, str. 55.

      (2)  UL L 335, 21.12.2005, str. 58.


title: Sklep Sveta (EU) 2016/436 z dne 15. marca 2016 o stališču, ki se v imenu Evropske unije sprejme v Pododboru za carino, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, glede nadomestitve Protokola II k navedenemu sporazumu o opredelitvi pojma „izdelki s poreklom“ in načinih upravnega sodelovanja

text:
               23.3.2016

               SL

               Uradni list Evropske unije

               L 76/35

         SKLEP SVETA (EU) 2016/436
   z dne 15. marca 2016
   o stališču, ki se v imenu Evropske unije sprejme v Pododboru za carino, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, glede nadomestitve Protokola II k navedenemu sporazumu o opredelitvi pojma „izdelki s poreklom“ in načinih upravnega sodelovanja
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol II k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) se nanaša na opredelitev pojma „izdelki s poreklom“ in na načine upravnega sodelovanja (v nadaljnjem besedilu: Protokol II).

               (2)

               Večina določb o trgovinskih in s trgovino povezanih zadevah tega sporazuma, vključno s Protokolom II, se začasno uporablja od 1. septembra 2014.

               (3)

               Regionalna konvencija o panevro-mediteranskih preferencialnih pravilih o poreklu (2) (v nadaljnjem besedilu: Konvencija) vsebuje določbe o poreklu blaga, s katerim se trguje v okviru ustreznih sporazumov, sklenjenih med pogodbenicami te konvencije.

               (4)

               Unija je Konvencijo podpisala 15. junija 2011. Skupni odbor Konvencije je s sklepom št. 2 z dne 21. maja 2014 (3) sklenil, da je treba Republiko Moldavijo povabiti, da pristopi h Konvenciji.

               (5)

               Unija in Republika Moldavija sta deponirali listini o sprejetju pri depozitarju Konvencije 26. marca 2012 oziroma 31. julija 2015. Zato je Konvencija v skladu s členom 10(3) Konvencije za Unijo in Republiko Moldavijo začela veljati 1. maja 2012 oziroma 1. septembra 2015.

               (6)

               Člen 6 Konvencije določa, da vsaka pogodbenica sprejme ustrezne ukrepe za zagotovitev, da se Konvencija dejansko uporablja. V ta namen bi moral Pododbor za carino, ustanovljen s Sporazumom (v nadaljnjem besedilu: Pododbor za carino), sprejeti sklep, ki nadomešča Protokol II z novim protokolom, ki se glede pravil o poreklu sklicuje na Konvencijo.

               (7)

               Stališče Unije v Pododboru za carino bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v Pododboru za carino, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, glede nadomestitve Protokola II k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se glede pravil o poreklu sklicuje na Regionalno konvencijo o panevro-mediteranskih preferencialnih pravilih o poreklu, temelji na osnutku sklepa Pododbora za carino, ki je priložen temu sklepu.
   Predstavniki Unije v Pododboru za carino se lahko sporazumejo o manjših tehničnih spremembah osnutka sklepa Pododbora za carino brez nadaljnjega sklepa Sveta.
   Člen 2
   Sklep Pododbora za carino se objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Bruslju, 15. marca 2016

            Za Svet

            Predsednik

         A.G. KOENDERS

      (1)  UL L 260, 30.8.2014, str. 4.

      (2)  UL L 54, 26.2.2013, str. 4.

      (3)  UL L 217, 23.7.2014, str. 88.

      OSNUTEK
      SKLEPA št. …/2016 PODODBORA ZA CARINO EU-REPUBLIKA MOLDAVIJA
      z dne …
      o nadomestitvi Protokola II k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani o opredelitvi pojma „izdelki s poreklom“ in načinih upravnega sodelovanja
      PODODBOR ZA CARINO EU-REPUBLIKA MOLDAVIJA JE –
      ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1), ter zlasti člena 38 Protokola II k Sporazumu, o opredelitvi pojma „izdelki s poreklom“ in načinih upravnega sodelovanja,
      ob upoštevanju naslednjega:

                  (1)

                  Člen 144(2) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum) se sklicuje na Protokol II k Sporazumu (v nadaljnjem besedilu: Protokol II), ki določa pravila o poreklu ter predpisuje kumulacijo porekla med Unijo in Republiko Moldavijo.

                  (2)

                  Večina določb o trgovinskih in s trgovino povezanih zadevah iz Sporazuma, vključno s Protokolom II, se začasno uporablja od 1. septembra 2014.

                  (3)

                  Člen 38 Protokola II določa, da se lahko Pododbor za carino iz člena 200 Sporazuma odloči, da bo spremenil določbe tega protokola.

                  (4)

                  Regionalna konvencija o panevro-mediteranskih preferencialnih pravilih o poreklu (2) (v nadaljnjem besedilu: Konvencija) je namenjena nadomestitvi protokolov o pravilih o poreklu, ki trenutno veljajo med državami panevro-mediteranskega območja, z enim zakonodajnim aktom.

                  (5)

                  Unija je Konvencijo podpisala 15. junija 2011. Skupni odbor Konvencije je s sklepom št. 2 z dne 21. maja 2014 (3) sklenil, da bi bilo treba Republiko Moldavijo povabiti, da pristopi h Konvenciji.

                  (6)

                  Unija in Republika Moldavija sta deponirali listini o sprejetju pri depozitarju Konvencije 26. marca 2012 oziroma 31. julija 2015. Zato je Konvencija v skladu s členom 10(3) Konvencije začela veljati za Unijo in Republiko Moldavijo 1. maja 2012 oziroma 1. septembra 2015.

                  (7)

                  Protokol II bi bilo zato treba nadomestiti z novim protokolom, ki se sklicuje na Konvencijo –

            SPREJEL SKLEP:
      Člen 1
      Protokol II k Pridružitvenemu sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani o opredelitvi pojma „izdelki s poreklom“ in načinih upravnega sodelovanja se nadomesti z besedilom iz Priloge k temu sklepu.
      Člen 2
      Ta sklep začne veljati na dan sprejetja.
      Uporablja se od …

         V/Na …

               Za Pododbor za carino

               Predsednik

         (1)  UL L 260, 30.8.2014, str. 4.

         (2)  UL L 54, 26.2.2013, str. 4.

         (3)  UL L 217, 23.7.2014, str. 88.

         PRILOGA

            PROTOKOL II

            o opredelitvi pojma „izdelki s poreklom“ in načinih upravnega sodelovanja

         Člen 1
         Pravila o poreklu, ki se uporabljajo
         1.   Za namene izvajanja tega sporazuma se uporabljajo Dodatek I in ustrezne določbe Dodatka II k Regionalni konvenciji o panevro-mediteranskih preferencialnih pravilih o poreklu (1) (v nadaljnjem besedilu: Konvencija).
         2.   Vsa sklicevanja na „ustrezni sporazum“ iz Dodatka I in ustreznih določb Dodatka II h Konvenciji se razumejo kot sklicevanja na ta sporazum.
         Člen 2
         Reševanje sporov
         1.   Če pride do sporov v zvezi s postopki preverjanja iz člena 32 Dodatka I h Konvenciji, ki jih ni mogoče rešiti med carinskimi organi, ki zahtevajo preverjanje, in carinskimi organi, odgovornimi za izvedbo navedenega preverjanja, se ti spori predložijo Pododboru za carino. Določbe mehanizma za reševanje sporov iz poglavja 14 (Reševanje sporov) naslova V (Trgovina in z njo povezane zadeve) tega sporazuma se ne uporabljajo.
         2.   V vseh primerih se spori med uvoznikom in carinskimi organi države uvoznice rešujejo v skladu z zakonodajo navedene države.
         Člen 3
         Spremembe Protokola
         Pododbor za carinsko sodelovanje se lahko odloči spremeniti določbe tega protokola.
         Člen 4
         Odstop od Konvencije
         1.   Če Evropska unija ali Republika Moldavija pošlje pisno obvestilo depozitarju Konvencije o svoji nameri, da odstopi od Konvencije v skladu s členom 9 Konvencije, Evropska unija in Republika Moldavija nemudoma začneta pogajanja glede pravil o poreklu za namene izvajanja tega sporazuma.
         2.   Do začetka veljavnosti teh novo določenih pravil o poreklu se za ta sporazum še naprej uporabljajo pravila o poreklu iz Dodatka I in, kjer je primerno, iz ustreznih določb Dodatka II h Konvenciji, ki veljajo v trenutku odstopa. Vendar se od trenutka odstopa pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, razumejo tako, da dopuščajo le dvostransko kumulacijo med Evropsko unijo in Republiko Moldavijo.
         Člen 5
         Prehodne določbe – kumulacija
         Ne glede na člena 16(5) in 21(3) Dodatka I h Konvenciji je lahko, kadar kumulacija vključuje le države Efte, Ferske otoke, Evropsko unijo, Turčijo in udeleženke v stabilizacijsko-pridružitvenem procesu Republike Moldavije, dokazilo o poreklu potrdilo o gibanju blaga EUR.1 ali izjava o poreklu.

            (1)  UL L 54, 26.2.2013, str. 4.


title: Sklep Sveta z dne 24. oktobra 1994 o skupnem stališču Sveta na podlagi člena J.2 Pogodbe o Evropski uniji o ciljih in prednostnih nalogah Evropske unije v zvezi z Ruando

text:
Pomembno pravno obvestilo

|

31994D0697

Uradni list L 283 , 29/10/1994 str. 0001 - 0002 finska posebna izdaja: poglavje 18 zvezek 1 str. 0007  švedska posebna izdaja: poglavje 18 zvezek 1 str. 0007

		Sklep Svetaz dne 24. oktobra 1994o skupnem stališču Sveta na podlagi člena J.2 Pogodbe o Evropski uniji o ciljih in prednostnih nalogah Evropske unije v zvezi z Ruando(94/697/SZVP)SVET EVROPSKE UNIJE JEob upoštevanju Pogodbe o Evropski uniji in zlasti člena J.2 Pogodbe,ob upoštevanju ukrepov in programov, ki jih Skupnost že uresničuje kot prispevek k ciljem in prednostnim nalogam Unije glede Ruande, v okviru konvencij med državami AKP/EGS in namere Komisije, da nadaljuje s takim delovanjem in sprejemanjem ustreznih ukrepov v smislu četrte Konvencije med državami AKP/EGS,SKLENIL:Člen 1Izjava, navedena v Prilogi, se sprejme kot sestavni del tega skupnega stališča.Člen 2Ta sklep se objavi v Uradnem listu.V Bruslju, 24. oktobra 1994Za SvetPredsednikTh. Waigel--------------------------------------------------PRILOGACILJI IN PREDNOSTNE NALOGE EVROPSKE UNIJE V ZVEZI Z RUANDOPrednostna naloga je povratek beguncev. Sprava, razširitev temeljev za delovanje nove vlade in ustvarjanje ključnih pogojev za vrnitev na domove so življenjskega pomena. Svet zastopa mnenje, da bi morala biti vsakršna pomoč izplačana postopoma, glede na ugotovljen napredek na teh področjih. V tem procesu bo mednarodno sodelovanje imelo pomembno vlogo.Cilji in prednostne naloge Evropske unije so:- nadaljevanje človekoljubne pomoči beguncem,- sprejetje kratkoročnih ukrepov obnove za Ruando na usklajeni podlagi, zlasti na najbolj nujnih področjih oskrbe z vodo in elektriko, pa tudi na področjih izobraževanja, zdravja in stanovanjske politike, da bi se tako ustvarili pogoji za povratek beguncev in njihovo uspešno reintegracijo,- začetek ponovnega postopnega razvojnega sodelovanja z Ruando pod določenimi pogoji,- uvedba skladnih ukrepov za popravo gospodarske, ekološke in družbene škode v državah, ki mejijo na Ruando in so bile zaradi begunske krize posebej prizadete.Za izvajanje vseh ukrepov in programov je potrebna tesna usklajenost med Komisijo in državami članicami.Evropska unija ocenjuje za pomembno čim hitrejše povečanje števila opazovalcev za človekove pravice v Ruandiin poudarja pomembnost hitre in popolne razporeditve sil UNAMIR, da bi zagotovila zaščito pred dejanji maščevanja in preganjanja.Evropska unija poudarja pomen privedbe oseb, ki so odgovorne za hude kršitve humanitarnega prava, vključno z genocidom, pred sodišče. V tem pogledu Evropska unija ocenjuje, da je ustanovitev mednarodnega sodišča bistveni element za zaustavitev tradicije nekaznovanja odgovornih in za preprečevanje prihodnjih kršitev človekovih pravic.Evropska unija poudarja, da bi v dolgoročni perspektivi takšne konflikte Afrika morala reševati sama in priporoča okrepitev zmogljivosti OAE za preprečevanje in reševanje regionalnih konfliktov.Evropska unija izraža tudi zaskrbljenost zaradi nestabilnega političnega položaja v Burundiju, kjer narašča število nasilnih dejanj.--------------------------------------------------


title: Sklep Sveta (EU) 2015/1581 z dne 18. septembra 2015 o imenovanju danskega nadomestnega člana Odbora regij

text:
               23.9.2015

               SL

               Uradni list Evropske unije

               L 246/10

         SKLEP SVETA (EU) 2015/1581
   z dne 18. septembra 2015
   o imenovanju danskega nadomestnega člana Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga danske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Lotte CEDERSKJOLD ENGSIG-KARUP se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Steen BORDING ANDERSEN, Aarhus City Council Member.

         Člen 2
   Ta sklep začne veljati na dan sprejetja.

      V Bruslju, 18. septembra 2015

            Za Svet

            Predsednica

         C. DIESCHBOURG

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.